CONSILIUL LOCAL AL MUNICIPIULUI CRAIOVA

HOTĂRÂREA NR. 108
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.110361/2008 întocmit de Direcţia  Economico – Financiară prin care se propune utilizarea  din fondul de rezervă bugetară, pe anul 2008 a sumei de 60 mii lei, pentru acordarea unor ajutoare localităţilor Moldoviţa, Brodina, Satu Mare, din judeţul Suceava, în vederea înlăturării efectelor calamităţilor naturale (inundaţii), produse în cursul lunii iulie 2008 şi rapoartele comisiilor de specialitate ale Consiliului Local al Municipiului Craiova nr.40, 42, 45, 46, 47/2008;    
În conformitate cu prevederile art.15 din Legea nr.273/2006 privind finanţele publice locale; 

În temeiul art.36 alin.2 lit.b coroborat cu alin.4 lit. a şi art. 45 alin.2 lit. a din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă utilizarea din fondul de rezervă bugetară pe anul 2008, a sumei de 60 mii lei, pentru acordarea unor ajutoare, în vederea înlăturării efectelor calamităţilor naturale (inundaţii), produse în cursul lunii iulie 2008, următoarelor localităţi din judeţul Suceava:

· Moldoviţa – 20 mii lei;

· Brodina – 20 mii lei;

· Satu Mare – 20 mii lei.
Art.2. Serviciul Administraţie Publică Locală şi Direcţia Economico–Financiară vor aduce la îndeplinire prevederile prezentei hotărâri.

